Diari Oficial de la Generalitat Valenciana


Sumari del DOGV 3532, del 06-07-1999 (1999/6125)

RESOLUCIÓ de 14 de juny de 1999, del conseller de Medi Ambient, per la qual es resol la concessió de subvencions destinades a activitats de gestió de residus tòxics i perillosos convocades per l'Ordre de 3 de març de 1999 (DOGV núm. 3.464, de 30.03.1999): envasos buits que hagen contingut productes fitosanitaris i restes d'aquests conseqüència de l'aplicació agrícola.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3532

Data del DOGV
:   06-07-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/6125


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 14 de juny de 1999, del conseller de Medi Ambient, per la qual es resol la concessió de subvencions destinades a activitats de gestió de residus tòxics i perillosos convocades per l'Ordre de 3 de març de 1999 (DOGV núm. 3.464, de 30.03.1999): envasos buits que hagen contingut productes fitosanitaris i restes d'aquests conseqüència de l'aplicació agrícola. [1999/X6125]
  
Mitjançant l'Ordre de 3 de març de 1999, de la Conselleria de Medi Ambient, es convoquen subvencions destinades a activitats de gestió de residus tòxics i perillosos: envasos buits que hagen contingut productes fitosanitaris i restes d'aquests conseqüència de l'aplicació agrícola.
  
La base primera de l'annex de l'ordre de convocatòria estableix que podran ser beneficiàries d'aquesta subvenció les empreses o associacions que hagen realitzat o hagen de realitzar, des de l'1 de gener fins al 31 d'octubre de 1999, activitats de gestió dels residus esmentats en la base segona (envasos buits que hagen contingut productes fitosanitaris i restes d'aquests conseqüència de l'aplicació agrícola) i disposen d'autorització de la Conselleria de Medi Ambient per a la gestió d'aquests.
  
Vist que d'acord amb l'article primer de l'ordre es convoca la concessió de subvencions per un import global màxim de 80.288.366 PTA (75.895,81 euros).
  
Vist que la quantia total de les subvencions sol·licitades puja a 07.328.524 PTA (103.755,29 euros), quantitat superior al crèdit pressupostat, 53.510.755 PTA (75.895,81 euros), la comissió avaluadora prevista en la base sisena de l'annex de l'ordre, reunida el 9 de juny de 1999, elabora la proposta de concessió de les subvencions aplicant el coeficient de reducció proporcional 0,731488 per a respectar el límit de la consignació pressupostària.
  
De conformitat amb la proposta de concessió elevada per la comissió avaluadora, per raó de les competències que m'atribueixen l'article 35 de la Llei 5/1983, de 30 de desembre, del Govern Valencià, i l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, resolc:
  
Primer
  
Concedir les subvencions als següents sol·licitants la petició de les quals s'adapta a les bases establides per l'annex de l'ordre de 3 de març de 1999, pels següents imports:
  
Segon
  
No admetre a tràmit la sol·licitud presentada per l'Ajuntament de Sueca, pel fet de no complir la condició de beneficiari de l'ajuda d'acord amb la base primera de l'annex de l'ordre de convocatòria.
  
Tercer
  
Per al cobrament de la subvenció els beneficiaris hauran de presentar, com a data límit el 30 de novembre de 1999, la corresponent sol·licitud dirigida a la Direcció General de Qualitat Ambiental acompanyada de la documentació establida a la base vuitena de l'ordre de convocatòria.
  
Contra aquesta resolució que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana. Tot això d'acord amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 14 de juny de 1999.- El conseller de Medi Ambient: José Manuel Castellá Almiñana.